Bridge / Silmienväli (paranemisaika 4 – 8 kuukautta)
Tarkista bridgen sopivuus juuri sinun anatomiallesi lävistäjällä. Bridgeen liittyy ulos kasvamisen riski ja lävistys paranee pitkään sekä vaatii huolellista hoitoa.
Huuhtele lävistys alue  vedellä 1-2 kertaa päivässä 5 min ajan ja hauduta ihoaluetta keittosuolaliuoksella 1-2 kertaa päivässä 5 – 10 min ajan niin että hoitoja on yhteensä 2-3 kertaa päivässä. Lämmitetyn keittosuolaliuoksen käyttö hauduttaen ihoaluetta laskee turvotusta sekä punoitusta lävistys alueella.
Jos sinulla on silmälasit, otathan ne mukaan ajallesi. Silmälasien mallista riippuen on mahdollista sovittaa lävistys istumaan niin että lasit eivät paina lävistystä. Jos kehyksien reuna painaisi koko ajan lävistystä, en suosittele lävistyksen laittoa.